Source: http://www.prvaoddlzovacia.sk/skusenosti-klientov/krajsky-sud-potvrdil-uznesenie-ktorym-bolo-zamietnute-vykonanie-exekucie-vo-vyske-1-47033-eur/
Timestamp: 2018-11-19 11:46:22+00:00
Document Index: 1942963

Matched Legal Cases: ['súd ', 'súd ', 'súd ', 'Súd ', 'súd ', 'súd ', 'súd ']

Krajský súd potvrdil Uznesenie, ktorým bolo zamietnuté vykonanie exekúcie vo výške 1 470,33 eur | Prvá oddlžovacia s.r.o.
Práve sa nachádzate: Prvá oddlžovacia s.r.o. / Aktuality / Skúsenosti klientov - referencie / Krajský súd potvrdil Uznesenie, ktorým bolo zamietnuté vykonanie exekúcie vo výške 1 470,33 eur
Publikované: 24. októbra 2016 .
Jednej z našich klientok bol v januári 2014 poskytnutý úver vo výške 800 eur. Vzhľadom na omeškanie splátok úveru z jej strany, si poskytovateľ úveru proti nej v rozhodcovskom konaní uplatnil svoj nárok. Na základe vydaného rozhodcovského rozsudku podal návrh na vykonanie exekúcie pre uspokojenie nesplatenej pohľadávky, následkom čoho súdny exekútor v máji 2014 požiadal Okresný súd o udelenie poverenia na vykonanie exekúcie. Súd po preskúmaní celej veci zistil, že zmluva o úvere obsahuje niekoľko neprijateľných podmienok a exekučný titul čiže rozhodcovský rozsudok zaväzoval našu klientku na plnenie, ktoré odporuje dobrým mravom, a preto žiadosť o udelenie poverenia na vykonanie exekúcie zamietol.
Poskytovateľ úveru podal však proti tomuto Uzneseniu odvolanie, ktorým žiadal súd napadnuté Uznesenie zrušiť. Odvolací súd rozhodol o tomto odvolaní bez nariadenia pojednávania a dospel k záveru, že predmetný rozhodcovský rozsudok nemôže byť podkladom na vykonanie exekúcie. Po preskúmaní celej veci preto uznal, že keď súd prvého stupňa zamietol žiadosť súdneho exekútora na vykonanie exekúcie, postupoval správne, a teda napadnuté uznesenie Okresného súdu ako vecne správne potvrdil.
Štítky: exekúcie rozhodcovské konania rozhodcovský rozsudok skúsenosti s Prvou oddlžovacou úver vykonanie exekúcie